Armollinen asetus, koskeva vientitullia sahahirsistä sekä muista sahaamattomista jykevämmistä ja pienemmistä Suomen puutavaroista
Suomen Suuriruhtinaanmaan Asetuskokoelma 28.12.1907/50.

Armollinen asetus,

koskeva vientitullia sahahirsistä sekä muista sahaamattomista

jykevämmistä ja pienemmistä Suomen puutavaroista.

Annettu Tsarskoje Selossa 28 (15) p:nä joulukuuta 1907.

  Hänen Majesteettinsä Keisari on, Keisarillisen Suomen Senaatin alamaisesta esityksestä, Tsarskoje Selossa ollessaan 15/28 päivänä joulukuuta 1907 suvainnut armossa vahvistaa seuraavan asetuksen, joka koskee vientitullia sahahirsistä sekä muista sahaamattomista jykevämmistä ja pienemmistä Suomen puutavaroista.

1. Kun Suomesta viedään ulkomaalle (vaan ei Keisarikuntaan) alempanamainitunlajisia pyöreitä tahi veistettyjä puita, on niistä kruunulle kannettava seuraava vientitulli kiinteämittaiselta kuutiometriltä, nimittäin:

pelkoista, sahapuista, hirsistä, parruista, riu'uista ja muista vähintäänkin kahden metrin pituisista jykevämmistä honka- tai kuusipuista 1 päivästä tammikuuta 1908 vuoden 1909 loppuun neljäkymmentäviisi penniä; sekä

sähkölankapylväistä, ratapölkyistä, pärepuista (latwood), kaivospölkyistä, paperi- eli hiomapuista, kangista, sauvoimista ja muista semmoisista pienemmistä honka- ja kuusipuista, niin myös kahta metriä lyhyemmistä, samoja puulajia olevista puista, paitsi polttopuista, 1 päivästä tammikuuta 1908 saman vuoden loppuun neljäkymmentäviisi penniä sekä 1 päivästä tammikuuta 1909 saman vuoden loppuun seitsemänkymmentäviisi penniä.

2. Kaikkia muita puulajia kuin honkaa ja kuusta saadaan maasta viedä tullitta.

3. Veistettyjen puiden kuutiosisällys on laskettava niiden pituuden, keskileveyden ja keskipaksuuden mukaan, sekä pyöreiden puiden kuutiosisällys niiden pituuden ja keskikohdan läpimitan mukaan, kuori siihen luettuna, kuitenkin huomioonottaen, että, jos sellainen laskutapa tuottaa vaikeutta taikka jos semmoisia puutavaroita lastataan maalaissatamassa ilman vartioimista tahi viedään maasta lautoissa tahi lastataan merestä suoraan laivaan, tullimaksu laskettakoon viejän oman, konnossementillä todistetun kuutiosisällys-ilmoituksen perustuksella, jonka ohessa, jos konnossementti ei ilmaise kuutiosisällystä kiintein mitoin, 1,33 kuutiometriä pinomittaa pidetään saman veroisena kuin yksi metri kiinteätä mittaa, ja on asianomaisella tullivirkamiehellä oikeus, jos syytä on, purkauttaa lasti ja erittäin mittauttaa puutavarat, kuitenkin, jos hänen huomataan siinä kohden virkaansa väärin käyttäneen, sillä seurauksella kuin asetukset määräävät.

4. Keisarillisen Suomen Senaatin toimeksi jätetään tarpeellisten määräysten antaminen sahaamattomain puutavarain ilmoittamisesta niitä maasta vietäessä sekä mainitun vientitullin tuloutuksesta, ylöskannosta ja tilinteosta.

Ministerivaltiosihteeri A. Langhoff.

</div>

Katso myös
Armollinen Asetus sahausmaksun suorittamisesta Suomessa sekä sahaamattomista puutavaroista suoritettavasta vientitullista

Säädökset 1907
Verolait